2020. gada 4. novembrī Rīkojums Nr. 651

Rīgā (prot. Nr. 66 18. §)

**Grozījumi Ministru kabineta 2019. gada 29. aprīļa rīkojumā Nr. 198 "Par robežšķērsošanas vietu "Silene" un "Pāternieki" attīstību"**

Izdarīt Ministru kabineta 2019. gada 29. aprīļa rīkojumā Nr. 198 "[Par robežšķērsošanas vietu "Silene" un "Pāternieki" attīstību](https://likumi.lv/ta/id/306570-par-robezskersosanas-vietu-silene-un-paternieki-attistibu)" (Latvijas Vēstnesis, 2019, 87., 226. nr.) šādus grozījumus:

1. Izteikt 1.1. apakšpunktu šādā redakcijā:

"1.1. nodrošināt Latvijas Republikas un Baltkrievijas Republikas robežšķērsošanas vietu "Silene" un "Pāternieki" attīstības I posma būvniecības pabeigšanu līdz 2021. gada 31. jūlijam un noteikt, ka plānotais nomas līgumu sākuma termiņš (grozījumu nomas līgumos spēkā stāšanās termiņš) ir 2021. gada 1. augusts;".

2. Izteikt 2. punktu šādā redakcijā:

"2. Finanšu ministrijas budžeta apakšprogrammā 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" paredzēt ilgtermiņa saistības pasākumam "Dotācija robežšķērsošanas vietu "Silene" un "Pāternieki" rekonstrukcijai" 2020. gadā 4 551 881 *euro* apmērā un 2021. gadā 600 000 *euro* apmērā un noteikt, ka robežšķērsošanas vietu "Silene" un "Pāternieki" attīstības I posma būvniecības izdevumi 2019.–2021. gadā nepārsniedz 5 646 375 *euro*."

3. Svītrot 3. punktu.

Ministru prezidents A. K. Kariņš

Finanšu ministrs J. Reirs